I forbindelse med håndboldkamp i Gigantium og Stig Rossens julekoncert i Aalborg Kongres- og Kulturcenter tirsdag aften, tjekkede SKAT i alt omkring 320 biler med gule nummerplader, der holdt parkeret i området. Syv ud af ti overholdt reglerne, men ejerne af 63 biler skal nu komme med en forklaring på, hvad deres rent erhvervsmæssige bil lavede netop der. Det kan gå hen og blive dyrt for bilejerne, hvis de viser sig at de har brugt erhvervsbilerne til privat kørsel. De risikerer blandt andet at skulle betale moms og en såkaldt privatbenyttelsesafgift. I nogle tilfælde kan der også ske beskatning af fri bil, og i de helt grove tilfælde følger der bøde med.

Referat:
SKAT var i går på ny gulpladeaktion. 63 bilejere skal nu forklare sig.